alexandrainst/scandi-wiki huggingface dataset:
Othello

Othello er et tragisk drama av William Shakespeare som i original het The Tragedy of Othello, the Moor of Venice, antatt skrevet en gang rundt 1603. Det er basert på en italiensk novelle kalt Un Capitano Moro («En maurisk kaptein») av Cinthio, en elev av Boccaccio, først utgitt i 1565. Shakespeares drama ble uroppført den 1. november 1604 i Banqueting House, Whitehall, London. Verkets handling finner sted i Italia og på Kypros, der venetianerne er i krig med Tyrkia. Stykket er sentrert rundt fire sentrale figurer: Othello, en maurisk general i den venetiansk hær; hans hustru Desdemona; hans løytnant Cassio; og hans fenrik Jago. På grunn av stykkets mangfoldige og stadig aktuelle temaer som rasisme, kjærlighet, sjalusi, og forræderi, er Othello fortsatt hyppig satt opp på teatre både i Storbritannia og i andre land, og stykket har også vært grunnlaget for mange operaer, filmer og andre litterære tilpasninger.

Othello beskrives i teksten som maurer (muslim fra Nord-Afrika), men det er usikkert hvilken etnisitet som Shakespeare la i dette. Han har i andre verker benyttet begrepet for å være både araber, berber og afrikaner fra sør for Sahara. Hustruen Desdemona er imidlertid europeisk, og forskjellen i etnisitet dem imellom er en viktig komponent i stykket. Othello er tradisjonelt tolket som en afrikansk, «farget mann» som er kristen. At han «representerer noe visst fremmedartet», er viktigere enn hudfargen, ifølge Erik Bystad, nyere norsk gjendikteren av stykket.

Referanser

Eksterne lenker 
 
 Ulike essayer om Othello hos det svenske Shakespearesällskapet

William Shakespeares skuespill
Israels venner

Israels venner er en gruppe med stortingsrepresentanter som støtter Israel i Midtøsten-konflikten. Gruppen startet i 1960-årene som en uformell gruppering på stortinget. Hovedarbeidet til gruppa er å holde foredrag og komme med uttalelser. 

Fra 1974 ble det ført medlemslister og valgt styre. Initiativtaker var Paul Thyness fra Høyre. Også Odd Lien var aktiv.

I 1970- og 1980-årene var gruppen i flertall på Stortinget. I stortingsperioden 1973–1977 var 86 av 150 representanter medlemmer noe som var et flertall. I perioden 1981–1985 var over 100 av 155 representanter medlemmer. I perioden 2001–2005 var 36 representanter medlemmer. I perioden 2005–2009 var 27 representanter medlemmer, hvorav Fremskrittspartiet hadde 16 medlemmer, Kristelig Folkeparti hadde 10, og Høyre én. I perioden 2009–2013 hadde de 26 medlemmer. Tre fra Høyre, samtlige av KrFs ti stortingsrepresentanter var med og tretten fra Frp.

I stortingsperioden 2013–2017 er Hans Olav Syversen (KrF) leder for gruppen de to første årene, før Jørund Rytman (FrP) overtar for resten av perioden

Medlemmer fra stortinget i perioden 2013–2017

Referanser

Eksterne lenker
 Israels venner på Stortinget 2005–2009 – Liste over nåværende medlemmer
 Israels Venner i gang på Stortinget – Magazinet.no

Stortinget
Israel og Norge
Valerie Perrine

Valerie Ritchie Perrine (født 3. september 1943 i Galveston i Texas i USA) er en amerikansk fotomodell og skuespiller.

Biografi

Tidlig liv 
Perrine ble født i Galveston i Texas. Hennes far var oberstløytnant i det amerikanske forsvaret, og på grunn av farens jobb vokste Perrine opp flere forskjellige steder på den nordlige halvkule etter som familien ble flyttet rundt, slik militære familier ofte blir.

Karriere 
Perrine startet karrieren sin som en «showgirl» i Las Vegas. Hun hadde sin debut på kinolerretet med en cameorolle i James Bond-filmen Diamanter varer evig (1971). Hennes neste rolle var som mykpornostjernen «Montana Wildhack» i Slaughterhouse-Five (1972). Perrine er kanskje mest kjent for rollen som «frøken Eve Teschmacher» i filmen Superman (1978) og i Superman II (1980).

I 1975 ble Valerie Perrine nominert til en Oscar-pris for beste kvinnelige hovedrolle for sin rolle som «Honey Bruce» i Lenny (1974), en rolle hun også ble nominert til en Golden Globe for. Hun ble også nominert til en Saturn Award i 1979 for sin rolle i Superman.

Perrine hadde flere anerkjente roller, blant annet som «Carlotta Monti» i W.C. Fields and Me (1976) og som «Charlotta Steele» i Den elektriske rytter (1979), men karrieren slo sprekker da hun opptrådte i filmer som Can't Stop the Music, en rolle hun ble nominert til en Razzie-pris for under den første Razzie-utdelingen i 1980.

Eksterne lenker 
 
 

Skuespillere fra USA
Personer fra Galveston
Fødsler i 1943
Hipster

En hipster er en person som ikke ønsker å være lik andre eller la seg  påvirke av motebildet. Fra 1990-tallet betegner det særlig en ungdom som følger en stil og en subkultur preget av en forsiktig protest mot det materialiserte forbrukersamfunnet, ujålete «ekthet», hverdagslige klær, retromote samt uavhengig og alternativ populærkultur, eksempelvis grunge.

Betydning og opprinnelse 
Hipster brukes særlig om unge mennesker som er velorientert og oppdatert når det gjelder nye meninger og holdninger, og som har et lett blasert forhold og en ironisk distanse til kulturen og fenomener i samtida.

Begrepet stammer fra amerikansk slang fra 1940-årene der det opprinnelig betegnet en trendy person som likte jazzmusikk. I 1950-årene ble betegnelsen brukt av blant andre den amerikanske romanforfatteren Jack Kerouac for en person som var hip eller hep,  det vil si «kul», og tilsvarte omtrent beatnik, tilhenger av beat-bevegelsen. Uttrykket ble delvis erstattet av hippie i 1960-årene, men gjenoppstod fra midten av 1990-årene som betegnelse for trendsettere og tilhengere av «hippe» subkulturer som retromote, uavhengig film og musikk, alternative tegneserier og annen ungdommelig populærkultur.  I konvensjonell bruk står begrepene hipster og hip som motsats til begrepet square.  Det har derfor også vært brukt i halvironisk sammenheng, jfr. popgruppen Huey Louie and the News' verdenshit «It's hip to be square».

Moderne hipster-kjennetegn

Hipster i negativ betydning 

Begrepet «hipster» er også i bruk som nedsettende karakteristikk. Den typiske «hipsteren» er i denne forstand en person fra middelklassen som har hatt et ønske om å avansere, men med usikre eller dårlige framtidsutsikter søker personen å kompensere for stagnert økonomisk status ved å klatre kulturelt og sosialt. Slik kan «hipsterkulturen» i USA forklares med lav mobilitet mellom klassene i samfunnet.

Til sist kan en protest mot hipster-merkelappen begrunnes i at «hipsterne» ikke eksisterer i en egen subkultur, men bare tilhører en gruppe personer bygger identitet ved å konsumere kulturprodukter. Arsel og Thompson går lenger og argumenterer for at den moderne hipster-stereotypien ble konstruert i markedsføring for å gjøre indiekultur til et konsumerbart produkt.

Se også 
 Beatnik
 Hippie
 Indie

Referanser

Eksterne lenker 
 
 Hipsterskjegget er borte, essay av Ijoma Mangold gjengitt i Vagant 3. februar 2021

Kultur
Historiske klær
Slang
Lydtekniker

En lydtekniker jobber med lydteknikk, den tekniske siden av lydformidling, for eksempel i forbindelse med radio, TV, film, plateinnspilling, konsert, teater og kunstuttrykk. Lydteknikeren blir ofte ikke viet mye oppmerksomhet, men med sine verktøy og sin kunnskap om utstyr, instrumenter og akustikk, er han eller hun ofte i avgjørende grad med på å forme artistenes uttrykksform. Av verktøy som en lydtekniker bruker kan nevnes miksebord, digitale og analoge effekter, equalizer og mikrofoner. Lydteknikeren er ofte den som ingen ofrer en tanke dersom han gjør en god jobb, men som får bred oppmerksomhet dersom teknikken svikter eller han gjør en feil. Noen ganger kan overgangen mellom lydtekniker og musikkprodusent være uklar. Popgruppen ABBAs lydtekniker, Michael B. Tretow regnes for eksempel ofte på linje med berømte plateprodusenter.

Se også 
 Audioingeniør

Eksterne lenker  
 Utdanning.no sin yrkesbeskrivelse av lydtekniker

Medieyrker
Lydteknikk

es:Ingeniería de audio
Lebrecht

Lebrecht bibliotek for musikk- og kunstbilder (Lebrecht music & arts photo library) er et bildearkiv i London, England. Bedriften ble grunnlagt av Elbie Lebrecht i 1992. 

I tillegg til eget arkiv har Lebrecht tilgang til over 8 millioner bilder/fotografier fra museer, akademiske institusjoner, egne eksklusive fotografer og partnere i Europa og Nord-Amerika.

Samlingen startet i 1992 med en privat samling av bilder knyttet til europeisk klassisk musikk, men har senere ekspandert til  jazz, rock, litteratur, filosofi, drama og historiske, politiske og kunstneriske personligheter. Nettsiden inneholder over 50 000 søkbare bilder.

Eksterne lenker
 Lebrecht Music & Arts
 British Association of Picture Libraries and Agencies Trade association for stock agencies in UK. 
 Coordination Of European Picture Agencies Trade association for stock agencies in Europe.
 American Society of Picture Professionals Trade association for stock agencies in US.

Arkiv i Storbritannia
Etableringer i 1992
Franz Ferdinand (band)

Franz Ferdinand er et skotsk rockeband som ble dannet i 2002 og er basert i Glasgow. Bandet består av Alex Kapranos (hovedvokal og gitar, tangentinstrumenter), Bob Hardy (bassgitar), Nick McCarthy (rytmegitar, tangentinstrumenter og kor), og Paul Thomson (trommer og kor). I tillegg er Andy Knowles med som ekstra livemedlem og trommetekniker. Bandet har blitt nominert for flere Grammy-priser. De har blitt nominert for flere BRIT-priser i Storbritannia og har vunnet den britiske NME-prisen. Med deres daværende tre studioalbum har gruppa solgt mer enn 3 millioner album verden over i 2009.

Til dags dato har bandet utgitt 4 studioalbum: Franz Ferdinand (2004), You Could Have It So Much Better (2005), Tonight: Franz Ferdinand (2009) og Right Thoughts, Right Words, Right Action (2013) foruten en rekke samlealbum, tallrike singler og remiksing av deres tredje studioalbum, Blood, og en DVD med tittelen Franz Ferdinand.

Bandets navn er inspirert av en veddeløpshest som het «The Archduke Ferdinand». Etter at de hadde sett hesten på TV begynte bandet å diskutere Franz Ferdinand av Østerrike-Este. De kom frem til at navnet «Franz Ferdinand» ville være et godt bandnavn da de likte lyden av det, og på grunn av konsekvensene av hans død.

Utover albumene Franz Ferdinand og You Could Have It So Much Better har bandet utgitt adskillige singler, senest «The Fallen» fra sistnevnte album. På denne singelen kan man også finne bandets sang, «Eleanor Put Your Boots On». På DVD-utgivelsen er det konsertopptak og en 30 minutter lang dokumentar, «Tour de Franz», som følger Franz Ferdinand på turne.

Diskografi 
 Franz Ferdinand (Domino Recordings, 2004)
 You Could Have It So Much Better (2005)
 Tonight-Franz Ferdinand (2009)
 Right Thoughts, Right Words, Right Action (2013)

Referanser

Eksterne lenker 
 
 
 
 

Britiske rockegrupper
Band etablert i 2001
Alternative rockegrupper
2001 i Storbritannia
Fakse-Brokke

Fakse-Brokke var en mannsfigur av tre som ble dyrket som avgud i Setesdalen fram til slutten av 1700-tallet. I Setesdal hadde man en del slike husguder, kalt «fakser». 

Fakse-Brokke og Fakse Rygnestad er de mest kjente. Slike mannsfigurer av tre ble oppbevart på flere gårder i Setesdal (deriblant Rygnestad i Valle og Brokke). Det kan dreie seg om gamle helgenbilder fra før reformasjonen. 

Faksene var etterligninger av et menneske. Hodet til Fakse Rygnestad var flatt oppå med stirrende øyne av bly. Kroppen var trekantet med tre hull i, slik at han kunne festes til veggen med spiker. Til vanlig ble faksen oppbevart på et kammers, men på julaften hentet frem og satt i høysetet. Når ølet ble skjenket, ble en skål øl satt på hodet hans. Etter en stund tok husbonden skålen av faksens hode, drakk «Fakses skål» og sendte deretter ølskålen rundt til de andre. Når jentene hadde vasket seg om kvelden, tømte de vannet over faksen etterpå. I Christiansands Stiftstidende fra 1878 ble det opplyst at ved solvervstider ble faksen innsmurt med fleskesvor og varmet ved peisen. Folk var redde for å flytte ham for ofte, men om sommeren var han med på stølen og fikk saup ved smørkjerningen i håp om krøtterlykke. Ofringen til faksen, dvs. mat og drikke, foregikk slik at maten ble satt foran den, eller tømt ned i en åpning i hodet, eller satt oppå hodet.

Avgud
Flere har ment at det var usannsynlig at man i Setesdal dyrket avguder på 1700-tallet. Reidar Th. Christiansen skriver at man ut fra skildringene av Fakse heller har å gjøre med et helgenbilde. 

Olav Bø går enda lenger, og mener faksene i Brokke og Rygnestad kom fra de gamle stavkirkene på Nomeland og Bjørgum. Etter reformasjonen var helgenbilder uønsket i kirkene og ble kassert. Man tenker seg da at de gamle setesdølene ikke uten videre ville gi opp helgendyrkelsen.

Trist skjebne 

Reformasjonen tok lang tid å gjennomføre i Norge. Det kan forklare den skjebnen som Fakse-Brokke fikk, nemlig å bli hogd til ved av Torolv Faremo (født 1798). Dyrkingen av figuren var vel heller ikke stor når folk kalte Svein Brokke for Fakse, og mora derfor heiv ut hele gubben.

Referanser

Kultur i Valle
Folkeminne
Vennskapsby

Vennskapsby er et begrep for kommuner eller fylker fra to byer eller områder i ulike land som fremmer menneskelig kontakt og knytter kulturelle bånd. Det er også en form juridisk og sosiale enigheter og bindende avtaler mellom byer, kommuner, regioner og selv land i geografisk og politisk særskilte områder for å fremme kulturelle og kommersielle bånd. Det moderne konsept av tvillingby ble utviklet etter den andre verdenskrig i 1947, og hadde til hensikt å fostre vennskap og forståelse mellom ulike kulturer og mellom tidligere fiender som en fredshandling og forsoning, og for å oppmuntre handel og turisme. I moderne tid har opplegget med vennskapsbyer i økende grad blitt benyttet for å opprette strategiske og internasjonale forbindelser mellom vennskapsbyer.

Terminologi 
I Europa er vennskapsbyer som begrep også kjent som «tvillingbyer» (twin towns) eller «partnerbyer» (Partnerstädte). I Nord-Amerika og Australia brukes begrepet «søsterbyer» (sister cities) og i land fra den tidligere Sovjetblokken, «broderbyer» (города-побратимы). To vennskapsbyer har ofte, men ikke alltid, lignende karakteristika: lignende geografiske forutsetninger, lignende historie eller næring og vennskapsbyer har ofte omtrent samme befolkningsstørrelse.

Tradisjonen 
Tradisjonen med vennskapsbyer utviklet seg i Europa etter andre verdenskrig som en måte å forsone folk på, og for å støtte internasjonalt samarbeid til felles beste. Et tidlig eksempel på vennskapsbyer var når den engelske byen Bristol sendte fem av sine «beste borgere» til Hannover, Tyskland i 1947. I de nordiske land ble mange vennskapsbyer etablert på 1940–1950-tallet for å styrke den nordiske kontakten. Rundt 1950 hadde Foreningen Norden at en slags kampanje for at de nordiske landene skulle knytte vennskapsbånd med hverandre.

For å styrke den europeiske identitet har Den europeiske union siden 1989 gitt økonomisk støtte til prosjekter knyttet til europeiske vennskapsbyer.

Norske vennskapsbyer 
De siste 30 årene har også mange norske byer, kommuner og lokalsamfunn opprettet vennskapssamarbeid med land i Sør, det vil si land i Latin-Amerika, Afrika og Asia, spesielt Midtøsten. Vennskapssamarbeid bygger på likeverd og gjensidighet, og møter mellom mennesker. Målet er økt kunnskap om land og leveforhold hos hverandre, og også bevissthet om egen situasjon og rolle i verden. Siden 1990 har organisasjonen Vennskap Nord/Sør hatt støtteordninger for vennskapssamarbeid mellom Norge og Sør.

Bilder

Se også
 Liste over norske vennskapsbyer

Referanser

Eksterne lenker
 Foreningen Nordens side om nordisk samarbeid
 Vennskap Nord/Sørs side om vennskapssamarbeid mellom Norge og Sør
 European congress on citizenship and twinning
 Germany and the town twinning movement
 Town twinning in Europe's municipalities, towns and regions
 Twinning in Europe

Byer
Vennskapssamarbeid
Charlie Simpson

Charlie Robert Simpson (født 7. juni 1985 i Woodbridge i England) er britisk musiker som fra 2001 til 2005 var medlem i det suksessfulle popbandet Busted. 14. januar 2005 annonserte han at han ville forlate Busted for å fokusere på det andre bandet sitt, Fightstar.

Han har gitt ut fire soloalbum. Han har to brødre; Will og Ed.

Referanser

Eksterne lenker 
 
 
 
 

Engelske sangere
Busted
Personer fra distriktet Suffolk Coastal
Palestinamandatet

Palestinamandatet (Mandate for Palestine) var et mandatområde i Midtøsten som omfattet dagens Israel, Jordan, Vestbredden og Gazastripen. Det tilhørte opprinnelig Det osmanske rike, men i 1920 ble det overført til Storbritannia. Dette kom som en følge av San Remo-konferansen der de tapende nasjonene under første verdenskrig måtte avgi områder til seierherrene.

Område bar preg av stor innvandring fra europeiske jøder etter at britene tok over mandatet i 1920. Dette førte til at konfliktnivået økte og etterhvert kom det til flere opprør og voldelige sammenstøt mellom jøder og arabere. I 1947 brøt det ut borgerkrig mellom partene.

Befolkning 1850–1915 (under osmansk styre)
Basert på tallene til historikeren Justin McCarthy (The Population of Palestine, Population History and Statistics of the late Ottoman Period and the Mandate; Columbia University Press; ISBN 0-231-07110-8)

Befolkning 1922 - 1945 (under britisk styre)

Britiske høykommissærer
 1920 — 1925: Herbert Louis Samuel
 1925 — 1928: Herbert Plumer
 1928 — 1931: John Robert Chancellor
 1945 — 1948: Alan G. Cunningham
Flat jord

Flat jord er en oppfatning om at jordens form er en flate eller som en flat skive.

Reell forestilling og moderne myte
Mange oldtidskulturer oppfattet jorden som en flat skive, også antikkens Hellas inn i klassisk tid, likeså bronsealderens og jernalderens sivilisasjoner i Midtøsten frem mot hellenistisk tid, oldtidens India til perioden under Guptariket (slutten av 200-tallet e.Kr.), og Kina fram til 1600-tallet. Oppfatningen var også typisk for de innfødte kulturene i Amerika. En flat jord under en kuppelformet himmelhvelving i form av en omvendt bolle er en utbredt forestilling i førvitenskapelige samfunn.

Paradigmet om en rund jord ble utviklet i gresk astronomi som begynte med Pythagoras på 500-tallet f.Kr., mens de fleste førsokratiske filosofer hadde oppfattet jorden som flat. Aristoteles godtok jordens kuleform av empiriske grunner en gang rundt 330 f.Kr., og forestillingen om en kuleformet jord vant utbredelse med hellenismen. 

Misforståelsen om at lærde europeere, støttet av den katolske kirke, på Christofer Columbus' tid trodde at jorden var flat, og at Columbus' sjøreise gjendrev denne overbevisningen, er kjent som «myten om den flate jord». I 1945 listet den britiske Historical Association denne myten som nr to (av tyve) i en pamflett om de mest utbredte feilene i historieundervisningen.

Tidlige beregninger 
Eratosthenes tok utgangspunkt i at solen sto rett i senit i byen Syene (dagens Aswan i Egypt). Samtidig kastet en obelisk skygge i Alexandria, rett nord for Syene, noe som viste at solen måtte stå 7,2 grader fra senit. Ettersom denne vinkelen er 1/50 av sirkelens omkrets, måtte jorden omkrets være 50 ganger større enn avstanden mellom Syene og Alexandria. En løper målte avstanden til drøyt 800 kilometer, og resultatet ligger nært opptil riktig tall, 40 000 km for hele omkretsen. Ut fra denne gradberegningen måtte jordens omkrets være rundt 250 000 stadier eller 45 360 km. Jordens virkelige omkrets er ca 40 075 km.

Se også 
 Myten om den flate jord

Referanser

Litteratur 
 Fraser, Raymond (2007): When The Earth Was Flat: Remembering Leonard Cohen, Alden Nowlan, the Flat Earth Society, the King James monarchy hoax, the Montreal Story Tellers and other curious matters. Black Moss Press, ISBN 978-0-88753-439-3
 Garwood, Christine (2007): Flat Earth: The History of an Infamous Idea, Pan Books, ISBN 1-4050-4702-X
 Simek, Rudolf (1996): «Heaven and Earth in the Middle Ages»

Eksterne lenker 
 
 The Myth of the Flat Universe, Myten om det flate univers
 You say the earth is round? Prove it , Du sier jorden er rund? bevis det, fra The Straight Dope
 Flat Earth Fallacy, Villfarelsen om den flate jord 
 Zetetic Astronomy, or Earth Not a Globe av Parallax (Samuel Birley Rowbotham (1816-1884)) hos Sacred-texts.com
 «Da jorda ble flat» fra Forskning.no
 Flat Earth Society 

Pseudovitenskap
Luke Steele

Luke David Steele (født 24. september 1984) er en engelsk fotballspiller som fra 24. juli 2020 er klubbløs.

Han ble kjøpt av Manchester United fra Peterborough United den 8. juni 2002 for GBP 500 000. I 2004 ble han lånt ut til Coventry City.

Før 2005-06-sesongen returnerte han til Old Trafford etter at keeperkonkurrentene Ricardo og Roy Carroll forlot klubben. Han var da tredjekeeper for a-laget bak Edwin van der Sar og Tim Howard. Etter hvert ble Steele andrekeeper bak Edwin van der Sar, etter at både Tim Howard og Ben Foster gikk på lån til henholdsvis Everton og Watford.

Den 4. august 2006 ble det klart at Steele ble ut til Coventry i sesongen 06/07. Den 10. august ble derimot denne avtalen kansellert. Manchester United ble i stedet enige med West Bromwich Albion om at Steele skulle spille for dem på permanent basis.

Luke Steele har blitt tatt ut til å spille for Englands U-21-landslag.

Karriere som spiller (alle turneringer)

Referanser

Eksterne lenker 
 

Engelske fotballspillere
Fotballspillere for Peterborough United FC
Fotballspillere for Manchester United FC
Fotballspillere for Coventry City FC
Fotballspillere for West Bromwich Albion FC
Fotballspillere for Barnsley FC
Fotballspillere for Panathinaikos AO
Fotballspillere for Bristol City FC
Fotballspillere for Nottingham Forest FC
Fotballspillere for Millwall FC
Personer fra Peterborough
Fødsler i 1984
Jordan Rudess

Jordan Charles Rudess (født 4. november 1956) er amerikansk keyboardist.

Biografi 
Som niåring var han elev ved Juilliard School of Music for utdyping i klassisk pianomusikk. Han ble en eksepsjonell pianospiller, men sist i tenårene ble han interessert i rock, synth og populærmusikk. Med mye motstand fra familien, som ville beholde et klassisk vidunderbarn, tok han til slutt steget ut i synth-verdenen. Han endte opp som tangentspiller i bandet Dream Theater i 1999. Siden har han holdt seg til det bandet, med sideprosjekter som unntak. Hans kanskje mest kjente sideprosjekt er Liquid Tension Experiment, som også har med Dream Theater-medlemmene Mike Portnoy og John Petrucci.

Diskografi

Soloalbum 
 1988 Arrival (kassett)
 1993 Listen (CD)
 1997 Secrets of the Muse (CD)
 1999 Resonance (CD)
 2001 Feeding the Wheel (CD)
 2002 4NYC (CD)
 2002 Christmas Sky (CD)
 2004 Rhythm of Time (CD)
 2006 Prime Cuts (CD) (samleplate)
 2007 The Road Home (CD) (tribute album)

Dream Theater 
 1999 Metropolis Pt. 2: Scenes from a Memory (CD)
 2001 Live Scenes from New York (3CD)
 2001 Metropolis 2000: Scenes from New York (VHS/DVD)
 2002 Six Degrees of Inner Turbulence (2CD)
 2003 Train of Thought (CD)
 2004 Live at Budokan (2DVD/3CD)
 2005 Octavarium (CD)
 2006 Score (2DVD/3CD)
 2007 Systematic Chaos (CD)
 2009 Black Clouds & Silver Linings (CD)
 2011 A Dramatic Turn of Events (CD)

Prosjektalbum 
 1997 Rudess/Morgenstein Project (CD)
 2000 An Evening with John Petrucci and Jordan Rudess (CD)
 2001 Rudess/Morgenstein Project – The Official Bootleg (CD)

Liquid Tension Experiment 
 Liquid Tension Experiment (CD) (1998)
 Liquid Tension Experiment 2 (CD) (1999)
 Spontaneous Combustion (CD) (2007

Gjesteopptredener 
 Vinnie Moore – Time Odyssey (1988)
 Noirin Ni Riain – Celtic Soul (1996)
 Rhonda Larson – Free as a Bird (1999)
 Paul Winter and The Earth Band – Journey With The Sun (2000)
 Scott McGill – Addition by Subtraction (2001)
 Prefab Sprout – The Gunman And Other Stories (2001)
 David Bowie – Heathen (2002)
 Jupiter – Echo and Art (2003)
 Neal Morse – ? (2005)
 Daniel J – Losing Time (2005)
 Neil Zaza – When Gravity Fails (2006)
 John-Luke Addison – Multiple Valences (2006)
 Behold... the Arctopus – Skullgrid (2007)
 K3 – Under A Spell (2007)
 Ricky Garcia – Let Sleeping Dogs Lie (2008)

Annet 
 Speedway Boulevard – Speedway Boulevard (CD) (1981)
 Steinway to Heaven – Chopin's "Revolutionary Etude (Op. 10, No. 12)" (1996)

Priser 
 1994: «Best New Talent» (Keyboard Magazine Reader's Poll)
 2007: «Best keyboards player of the year» (Burrn magazine)

Referanser

Eksterne lenker 
 
 
 
 
 Jordan Rudess Online Conservatory

Dream Theater-medlemmer
Keyboardister fra USA
Personer fra Great Neck